CELEX: 62016TA0010
Language: bg
Date: 2018-09-25 00:00:00
Title: Дело T-10/16: Решение на Общия съд от 25 септември 2018 г. — GABO:mi/Комисия (Арбитражна клауза — Шеста и Седма рамкова програма за научни изследвания, технологично развитие и демонстрационни дейности (2002 — 2006 г. и 2007 — 2013 г.) — Писма с искане за възстановяване на част от предоставените субсидии — Дебитно известие — Прихващане на вземания — Изменение на жалбата — Допустимост — Допустимост на разходите — Средства, поверени за доверително управление — Задължение за включване на разходите в отчетите на съдоговорителя — Съответствие със счетоводните стандарти, използвани в държавата, в която е установен съдоговорителят — Правна сигурност — Оправдани правни очаквания — Добро управление — Прозрачност — Право на изслушване — Пропорционалност)

12.11.2018   
            
            
               BG
            
            
               Официален вестник на Европейския съюз
            
            
               C 408/46
            
         
      Решение на Общия съд от 25 септември 2018 г. — GABO:mi/Комисия
      (Дело T-10/16) (1)
      
      ((Арбитражна клауза - Шеста и Седма рамкова програма за научни изследвания, технологично развитие и демонстрационни дейности (2002 — 2006 г. и 2007 — 2013 г.) - Писма с искане за възстановяване на част от предоставените субсидии - Дебитно известие - Прихващане на вземания - Изменение на жалбата - Допустимост - Допустимост на разходите - Средства, поверени за доверително управление - Задължение за включване на разходите в отчетите на съдоговорителя - Съответствие със счетоводните стандарти, използвани в държавата, в която е установен съдоговорителят - Правна сигурност - Оправдани правни очаквания - Добро управление - Прозрачност - Право на изслушване - Пропорционалност))
      (2018/C 408/58)
      Език на производството: английски
      
         Страни
      
      
         Жалбоподател: GABO:mi Gesellschaft für Ablauforganisation:milliarium mbH & Co. KG (Мюнхен, Германия) (представители: M. Ahlhaus и C. Mayer, адвокати)
      
         Ответник: Европейска комисия (представители: първоначално S. Delaude, S. Lejeune и M. Siekierzyńska, впоследствие S. Delaude и M. Siekierzyńska)
      
         Предмет
      
      От една страна, искане на основание член 272 ДФЕС за установяване на липсата на вземане, посочено в две уведомителни писма от 2 декември 2015 г. и в дебитно известие от 2 декември 2015 г. относно вземане за 1 770 417,29 EUR, и от друга страна, искане на основание член 263 ДФЕС за отмяна на решенията за прихващане, съдържащи се в седем писма от 16 и 21 декември 2015 г., 14 януари, 26 април и 3 май 2016 г., с които се цели прихващане на всяко съответно плащане с твърдения дълг на жалбоподателя, както и за отмяна на посочените дебитно известие и уведомителни писма.
      
         Диспозитив
      
      
                  1)
               
               
                  Вземането на Европейската комисия към GABO:mi Gesellschaft für Ablauforganisation:milliarium mbH & Co. KG, посочено в дебитно известие № 3241514917 от 2 декември 2015 г. и в двете уведомителни писма от 2 декември 2015 г., е лишено от основание в частта му относно декларираните разходи във връзка с „общия бюджет за пътувания или срещи“ и съответните неустойки.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Всяка страна понася направените от нея съдебни разноски.
               
            
         (1)  ОВ C 111, 29.3.2016 г.